**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ФИНАНСИРАНЕ НА НАУЧНОИЗСЛЕДОВАТЕЛСКИ ПРОЕКТИ В ТУ-ВАРНА – 2019 ГОД.**

1. Конкурсът за научноизследователски проекти, финансирани целево от държавния бюджет се организира съгласно Заповед №160/29.03.2019 год. на ректора на университета.
2. Целта на конкурса е да се подкрепят стратегическите направления на научно-изследователската дейност в ТУ-Варна:

- чрез научните изследвания да се повишава квалификацията на преподавателския състав;

- директно да се влияе върху обучението на студентите чрез включването им в научните изследвания и провеждане на обучение с оборудване, предназначено за изследователски цели;

- съществена част от научните изследвания е да бъдат предпоставка за приложни решения и разширяване на връзката с бизнеса;

- разширяване и подобряване на базата за научни изследвания и обучение;

- придобиване на нова интелектуална собственост;

- участие в международния научен живот.

1. Проектите са с продължителност 1 година и стойност до 6 000 лв.
2. Минимална стойност на проектите – 3 000 лв.
3. Ръководител на проект може да бъде преподавател, притежаващ образователно научна степен «доктор» или заемащ академична длъжност «доцент» или «професор», работещ на основен трудов договор в ТУ-Варна.
4. Освен преподаватели и колективи, работещи на трудов договор в ТУ-Варна, докторанти и студенти обучавани в университета за участие в разработките могат да бъдат привличани преподаватели, изследователи, и докторанти от други научни организации и университети.
5. Членовете на ЦКК не могат да участват в колективи на разработваните научни проекти
6. Дава се предимство на проектите, в колективите, на които са включени над 20% докторанти и студенти.
7. Професионалното направление и неговия шифър се определят от «Класификатора на областите на висше образование и професионалните направления» (обн., ДВ, бр. 64 от 2002 г.; Решение № 10827 на Върховния административен съд от 2003 г. - бр. 106 от 2003 г.; изм. и доп., бр. 32 и 94 от 2005 г.) в съответствие с насочеността на тематиката на проекта.
8. Предложенията трябва да отговорят на научните направления на звеното.
9. Предложения, в които се предвижда изграждане на изследователски стендове са с предимство.
10. Проектът се води към звеното, в което работи ръководителят на колектива. Към това звено се завеждат дълготрайните активи, придобити по договора.
11. Дълготрайните активи са: материални – машини, оборудване и системи с цена на придобиване над 1200 лв., както и компютърни конфигурации на стойност над 600 лв. и нематериални – софтуер, независимо от цената му.
12. Краткотрайните материални активи са: инструменти, материали и консумативи, чиято единична цена на придобиване е под 1200 лв. и не влизат в състава на друг агрегат или машина.
13. Всяко предложение за финансиране на проект трябва да съдържа спецификация на предвидените за закупуване активи.
14. Ако е предвидено закупуване на компютри и периферни устройства (принтери, скенери или комбинирани устройства; мултимедии и др.), към спецификацията е необходимо да се приложи обосновка, приета от съветите на първичните и основните звена, относно необходимостта от закупуването на тази техника за постигане целите на предлагания научен проект.
15. Ако се планира закупуване на софтуер е необходимо в спецификацията да се укажат условията за неговото ползване и поддържане.
16. Предложенията за научни проекти трябва да са разработени според поместените в сайта на Университета бланки и внесени заедно с протокол от катедрен съвет в канцеларията на основното звено в един екземпляр до 11.04.2019 г. и изпратени на електронен адрес nis@tu-varna.bg
17. Всяко предложение за проект се оценява от двама рецензенти, които са хабилитирани лица (по изключение единият може да бъде нехабилитиран, но с образотелно-научна степен «доктор»), като поне един от тях не е на основен трудов договор в ТУ-Варна. Рецензентите се предлагат от Централната конкурсна комисия. Не може да бъде рецензент: член на първичното звено (катедра, секция), от което е ръководителят на разглеждания проект; ръководител на проект от същия конкурс; член на централната конкурсна комисия.
18. Предложенията заедно с двете рецензии, протокола от катедрения съвет (за факултетите), и протокола от заседанието на Съвета на звеното се представят в Централната конкурсна комисия до 25.04.2019 г.
19. За основните звена с безкатедрена структура (колежи и департамент) предложенията, заедно с протокола от съвета се внасят в ЦКК до 25.04.2019г.
20. Всяко предложение се придружава с доклад на декана/директора на съответното основно звено: факултет, колеж, департамент.
21. За всяко класирано от Централната конкурсна комисия предложение за финансиране на проект, в СВК (стая 208М), в срок до 07.05.2019 г., се представя проект на договорна документация (четири екземпляра договор, два екземпляра спецификация, работна програма и план-сметка), подписана от ръководителя на основното звено и ръководителя на проекта. Формата на бланката на договора е поместена на сайта на Университета.

 ЗАМ.РЕКТОР ННППД:

 /доц. д-р инж. Т. Ганчев/